open-index/open-wikipedia-markdown huggingface dataset:
Ο κύκλος των αναμνήσεων

***Ο κύκλος των αναμνήσεων*** (πρωτότυπος τίτλος: *The Railway Man*) είναι ταινία του 2013 βρετανικής και αυστραλιανής παραγωγής. Η σκηνοθεσία είναι του Τζόναθαν Τεπλίτσκι και το σενάριο είναι βασισμένο στην αυτοβιογραφία του Έρικ Λόμαξ, Άγγλου βετεράνου του Β' Παγκοσμίου Πολέμου.

## Πλοκή
Αγγλία, δεκαετία του '80. Ο Έρικ Λόμαξ είναι ένας Άγγλος βετεράνος του Β' Παγκοσμίου Πολέμου, που ασχολείται με τα τρένα. Μία μέρα, καθώς ταξιδεύει με ένα τρένο, γνωρίζει την Πάτι, την οποία ερωτεύεται, και λίγο καιρό αργότερα γίνεται σύζυγός του. Κατά τη διάρκεια του γάμου τους, ο Έρικ αρκετές φορές φέρεται αλλοπρόσαλλα, ξυπνάει μέσα στη νύχτα και δείχνει ότι έχει ένα μυστικό που κρύβει. Η Πάτι, μη μπορώντας να μάθει το έχει συμβεί στον Έρικ, απευθύνεται στον φίλο του και συμπολεμιστή του Φίνλεϊ, ο οποίος της λέει ότι ο Έρικ έχει βασανιστεί στην Ταϊλάνδη από έναν Ιάπωνα της στρατιωτικής αστυνομίας, τον Τακάσι Ναγκάσε, κατά τη διάρκεια της αιχμαλωσίας του στο στρατόπεδο εργασίας που δούλευαν οι Άγγλοι στρατιώτες για τη δημιουργία σιδηροδρομικών γραμμών. Ο Έρικ βασανίστηκε επειδή αποκάλυψε πως εκείνος ήταν υπεύθυνος για την κατασκευή ραδιοφώνου, προκειμένου να ακούν οι Άγγλοι στρατιώτες BBC. 

Ο Φίνλεϊ πληροφορεί τον Έρικ, πως ο υπεύθυνος για τους βασανισμούς του ζει και δουλεύει στην Ταϊλάνδη στη σιδηροδρομική γραμμή ως ξεναγός. Ο Φίνλεϊ λέει στον Έρικ πως πρέπει να πάει να τον βρει για να τον εκδικηθεί. Λίγο αργότερα, ο Φίνλεϊ αυτοκτονεί, μη μπορώντας να αντέξει τα βιώματα που είχε και αυτός από τον πόλεμο.

Ο Λόμαξ ταξιδεύει στην Ιαπωνία και βρίσκει τον Ναγκάσε να δουλεύει στη σιδηροδρομική γραμμή. Μετά το τέλος της δουλειάς του, τον απειλεί και του λέει πως θα τον σκοτώσει. Ο Ναγκάσε του λέει πως τότε γλίτωσε την καταδίκη, παρ' όλο που ήταν εγκληματίας πολέμου, καθώς δήλωσε ψευδώς πως στον Β΄ Παγκόσμιο Πόλεμο δούλευε ως διερμηνέας, εκμεταλλευόμενος το γεγονός πως ήταν ο μόνος Ιάπωνας στρατιώτης στο στρατόπεδο εργασίας που ήξερε αγγλικά. Ο Έρικ τελικά δεν μπορεί να σκοτώσει τον Ναγκάσε και γυρνά στην πατρίδα του και λαμβάνει ένα γράμμα από τον Ναγκάσε, στο οποίο του ζητά συγγνώμη.

Ο Έρικ πηγαίνει ξανά στην Ταϊλάνδη, αυτή τη φορά μαζί με την Πάτι, και συναντά ξανά στον Ναγκάσε. Του δίνει ένα γράμμα, στο οποίο του λέει πως τον συγχωρεί. Οι δυο τους παρέμειναν φίλοι μέχρι το τέλος της ζωής τους.

## Διανομή

## Παραπομπές


## Εξωτερικοί σύνδεσμοι
*Επίσημη ιστοσελίδα
*Η ταινία στην IMDb

Κατηγορία:Βρετανικές ταινίες της δεκαετίας 2010
Κατηγορία:Αυστραλιανές ταινίες
Κατηγορία:Αγγλόφωνες ταινίες
Κατηγορία:Ιαπωνόφωνες ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ταινίες που αφορούν την εκδίκηση
Κατηγορία:Ταινίες του 2013
Κατηγορία:Βρετανικές πολεμικές δραματικές ταινίες
Κατηγορία:Ταινίες βασισμένες σε βιογραφίες
Κατηγορία:Ταινίες γυρισμένες στην Αυστραλία
Κατηγορία:Αυστραλιανές δραματικές ταινίες
Κατηγορία:Δραματικές ταινίες βασισμένες σε πραγματικά γεγονότα
Κατηγορία:Ταινίες βασισμένες σε πραγματικά γεγονότα (Β΄ Παγκόσμιος Πόλεμος)
Κατηγορία:Ταινίες γυρισμένες στη Σκωτία
Κατηγορία:Ταινίες γυρισμένες στην Ταϊλάνδη
Ανάπτυξη των Windows 95

Τα στάδια της ανάπτυξης του λειτουργικού συστήματος Windows 95 πρωτοεμφανίστηκαν πίσω στον Μάρτιο του 1992, αμέσως μετά την κυκλοφορία των Windows 3.1. Από τότε, τα Windows for Workgroups 3.1 και Windows NT 3.1 ακόμα δεν έχουν κυκλοφορήσει, και η Microsoft συγκεντρώθηκε στο επόμενο της πλάνο, το *Cairo*. Το Cairo θα ήταν το νέο λειτουργικό σύστημα της Microsoft βασισμένο στα *Windows NT* που θα περιλάμβανε ένα νέο user interface.

Ενώ είχαν κυκλοφορήσει τα *Windows 3.1*, η IBM κυκλοφόρησε το OS/2 2.0. Τότε η Microsoft κατάλαβε ότι πρέπει να κυκλοφορήσει μια αναβάθμιση των Windows που θα υποστήριζε εφαρμογές 32-bit, αλλά θα εκτελούνταν σε χαμηλά μηχανήματα, κάτι που δεν έκανε το Windows NT. Τότε άρχισε το πλάνο του Windows *Chicago* και σχεδιάστηκε να κυκλοφορήσει στα τέλη του 1993, γίνοντας γνωστό ως *Windows 93*. Η επιλογή αυτή έκανε το Chicago να μην έχει ένα νέο user interface, και συγκεντρώθηκε μόνο στο να κάνει την εγκατάσταση, ρύθμιση και εγκατάσταση δικτύου πιο εύκολη. Το Windows 93 θα συμπεριλαμβανόταν με το MS-DOS 7.0, δίνοντας στον χρήστη μια καλύτερη εμπειρία και να εμποδίσει άλλες εταιρίες να κάνουν DOS κλώνους. Το MS-DOS 7.0 ήταν ακόμα σε ανάπτυξη με το codename "Jaguar" και θα εκτελούνταν σε ένα ασφαλισμένο 32-bit kernel ονομαστό "Cougar" για να αγωνιστεί πιο εύκολα με το DR-DOS.

Το σχέδιο της Microsoft ήταν ως εξής:

Η πρώτη έκδοση του Chicago τελείωσε στις 30 Σεπτεμβρίου του 1992. Το Cougar θα γινόταν το kernel της Chicago.

Πριν την κυκλοφορία, η Αμερικάνικη δημοσιότητα είχε τη ευκαιρία να δει πρώτη τα Windows 95 στο πρόγραμμα εμφάνισης των Windows 95. Για 19.95$, χρήστες θα έπαιρναν 3.5 δισκέτες που θα εγκαταστούσαν τα Windows 95 είτε ως μια αναβάθμιση των Windows 3.1 είτε ως μια νέα εγκατάσταση σε ένα καθαρό υπολογιστή. Οι χρήστες μπορούσαν επίσης να δοκιμάσουν και το The Microsoft Network (MSN), το online service που ξεκίνησε η Microsoft μαζί με τα Windows 95. Οι εκδόσεις έληξαν τον Νοέμβριο του 1995, μετά ο χρήστης έπρεπε να αγοράσει μόνος του την τελική έκδοση των Windows 95.

Πολλά beta των Windows 95 είχαν κυκλοφορήσει πριν την τελική κυκλοφορία:

## Παραπομπές


Κατηγορία:Microsoft Windows
Ολιβιέ Μποσκαγκλί

Ο **Ολιβιέ Μποσκαγκλί**, γεννημένος στις 18 Νοεμβρίου 1997 στο Μονακό, είναι Γάλλος ποδοσφαιριστής, ο οποίος αγωνίζεται ως αμυντικός για λογαριασμό της ΟΖΚ Νις.

## Βιογραφία
Αγωνιζόμενος στην θέση του κεντρικού αμυντικού, ξεκίνησε την καριέρα του σε επίπεδο νέων από την ομάδα του Μπωσολέιγ το 2003. Οκτώ χρόνια αργότερα, εντάχθηκε στην ΟΖΚ Νις τον Ιούλιο του 2011, ωστόσο παρέμεινε εκεί μόνον μερικούς μήνες, προτού επιστρέψει στο Μπωσολέιγ τον Νοέμβριο του 2011, όπου και παρέμεινε έως το 2013. Τότε, επέστρεψε εκ νέου στην ΟΖΚ Νις.

Με τους *Aiglons*, ο Ολιβιέ Μποσκαγκλί πραγματοποίησε το επαγγελματικό του ντεμπούτο στις 25 Απριλίου 2015, σε εκτός έδρας ήττα της ομάδας του στο Σταντ ντε λα Ρουτ ντε Λοριάν απέναντι στην Σταντ Ρενναί. Χρησιμοποιούμενος ως βασικός από τον Κλοντ Πυέλ, αντικαταστάθηκε προς το τέλος της αναμέτρησης από τον Νίκλας Χουλτ. Στα τέλη της σεζόν 2014-2015, αγωνίστηκε για δεύτερη φορά στην Λιγκ 1, σε αναμέτρηση όπου οι *Niçois* επικράτησαν της Τουλούζ ΦΚ. Την επόμενη σεζόν, πέτυχε το πρώτο του τέρμα ως επαγγελματίας, σε αναμέτρηση απέναντι στην Μονπελιέ ΕΣΚ, στις 18 Δεκεμβρίου 2015. Στην διάρκεια της δεύτερης σεζόν του ως επαγγελματίας, αγωνίστηκε συνολικά σε έντεκα αναμετρήσεις.

Ο Ολιβιέ Μποσκαγκλί έχει κληθεί αρκετές φορές στις διάφορες ηλικιακές κατηγορίες της Εθνικής Γαλλίας, ενώ έχει αγωνιστεί με τα χρώματα της U17, της U18 και της U19, με την οποία και κατέκτησε το Ευρωπαϊκό Πρωτάθλημα U19 το 2016.

## Στατιστικά

## Διακρίσεις
Με τα χρώματα της Εθνικής Γαλλίας U19, κατέκτησε το Ευρωπαϊκό Πρωτάθλημα το 2016.

## Παραπομπές


Κατηγορία:Γάλλοι ποδοσφαιριστές
Κατηγορία:Μονεγάσκοι ποδοσφαιριστές
Κατηγορία:Ποδοσφαιριστές ΟΖΚ Νις
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Εθνικής Γαλλίας Κ17
Κατηγορία:Ποδοσφαιριστές Εθνικής Γαλλίας Κ18
Κατηγορία:Ποδοσφαιριστές Εθνικής Γαλλίας Κ19
Κατηγορία:Αμυντικοί ποδοσφαιριστές
I'm Ready (τραγούδι)

Το **I'm Ready** είναι τραγούδι του blues καλλιτέχνη Muddy Waters, το οποίο κυκλοφόρησε το 1954 μέσω της Chess Records. Η πρώτη συλλογή στην οποία συμπεριλήφθηκε ήταν το "*[[The Best of Muddy Waters]]*", τέσσερα χρόνια μετά την κυκλοφορία του σινγκλ.

## Σύνθεση και ηχογράφηση
Το κομμάτι ήταν σύνθεση του Γουίλι Ντίξον και αποτέλεσε ένα από τα πρώτα μοντέρνα μπλουζ τραγούδια με ηλεκτρική μορφή, απέχοντας από τις ρίζες του καλλιτέχνη στα ακουστικά Delta blues. Εκτός της σύνθεσης, ο Ντίξον ανέλαβε χρέη μπασίστα και παραγωγού, ενώ στην φυσαρμόνικα ήταν ο Little Walter, στο πιάνο ο Ότις Σπαν, στην κιθάρα ο Τζίμι Ρότζερς και στα τύμπανα ο Φρεντ Μπέλοου.

## Εμπορική επιτυχία
Το σινγκλ σκαρφάλωσε στην τέταρτη θέση του Billboard R&B chart, παραμένοντας στο Top-10 για δέκα εβδομάδες. Αυτή ήταν η τρίτη Top-5 επιτυχία του Waters μέσα στο 1954, ο οποίος πλέον είχε καθιερωθεί ως ένας από τους σπουδαιότερους καλλιτέχνες των μπλουζ του Σικάγου.

## Παραπομπές


## Πηγές
* I'm Ready - Muddy Waters | Song Info | AllMusic
* Muddy Waters - Guitarist, Songwriter, Singer - Biography.com

## Εξωτερικοί σύνδεσμοι
* Muddy Waters - I'm Ready - YouTube
* I'm Ready Lyrics - Muddy Waters
* Waters Muddy Chords - Im Ready Chords (ver. 1) - AZ Chords

Κατηγορία:Τραγούδια του Muddy Waters
Κατηγορία:Τραγούδια του 1954
Κατηγορία:Singles του 1954
Mannish Boy

Το **Mannish Boy** είναι τραγούδι του blues καλλιτέχνη Muddy Waters, το οποίο κυκλοφόρησε τον Ιούνιο του 1955 μέσω της Chess Records. Αποτέλεσε απάντηση στο τραγούδι "*I'm a Man*" του Bo Diddley, το οποίο ήταν εμπνευσμένο από ένα άλλο τραγούδι του Waters με τίτλο "*[[I'm Your Hoochie Coochie Man]]*".

Έχει συμπεριληφθεί στην λίστα του Rock and Roll Hall of Fame με τα 500 τραγούδια που σχημάτισαν το ροκ εντ ρολ.

## Σύνθεση και ηχογραφήσεις
Η σύνθεση του κομματιού πραγματοποιήθηκε από τον Muddy Waters, τον Bo Diddley και τον Μελ Λόντον και η ηχογράφηση του έλαβε χώρα στο Σικάγο στις 24 Μαΐου 1955, με τον Waters να συνοδεύεται από τον Τζίμι Ρότζερς στην κιθάρα, τον Τζούνιορ Γουέλς στην φυσαρμόνικα και τον Φρεντ Μπέλοου στα τύμπανα.

Ο τραγουδιστής ηχογράφησε μία νέα εκδοχή του κομματιού το 1968 για τον δίσκο "*[[Electric Mud]]*", προσπαθώντας να προσελκύσει το νεανικό ροκ κοινό της εποχής. Μετά την διάλυση της Chess Records, ηχογράφησε και πάλι το "*Mannish Boy*" το 1977 για το άλμπουμ "*[[Hard Again]]*", με παραγωγό τον Τζόνι Γουίντερ.

## Εμπορική επιτυχία
Το σινγκλ του "*Mannish Boy*" με το κομμάτι "*Young Fashioned Ways (Old Fashioned Ways)*" ανέβηκε στην πέμπτη θέση του Billboard R&B chart, ενώ το 1988 μπήκε στις χαμηλές θέσεις του βρετανικού καταλόγου επιτυχιών, φθάνοντας ως το # 51 και παραμένοντας στα τσαρτ για επτά εβδομάδες.

## Διασκευές
Το "*Mannish Boy*" έχει διασκευαστεί από τον Τζίμι Χέντριξ, μία εκτέλεση που συμπεριλήφθηκε στον δίσκο "*[[Blues (άλμπουμ του Τζίμι Χέντριξ)|Blues]]*", τον Πολ Μπάτερφιλντ στο άλμπουμ "*The Legendary Paul Butterfield Rides Again*", όπως και από τους Hindu Love Gods, Hank Williams Jr., Elliott Murphy, The Rolling Stones, Wolfmother, Black Stone Cherry, Roger Daltrey, Erykah Badu, Aerosmith, Jeff Garlin, John Mayer, κ.α..

## Παραπομπές


## Πηγές
* Mannish Boy - Muddy Waters | Song Info | AllMusic
* Muddy Waters - Guitarist, Songwriter, Singer - Biography.com
* Mannish Boy by Muddy Waters Songfacts

## Εξωτερικοί σύνδεσμοι
* Muddy Waters plays "Manish Boy" - YouTube
* Muddy Waters – Mannish Boy Lyrics | Genius Lyrics
* MANNISH BOY TAB by Muddy Waters @ Ultimate-Guitar.Com

Κατηγορία:Τραγούδια του Muddy Waters
Κατηγορία:Τραγούδια του 1955
Κατηγορία:Singles του 1955
Παναγία των Βράχων (Μαυροβούνιο)

Η **Παναγία των Βράχων** (στην μαυροβουνιακή γλώσσα: **Gospa od Škrpjela**, στα ιταλικά: **Madonna dello Scalpello** –ή απλά **Scalpello ή Scarpello**)  είναι μια από τις δύο νησίδες (η άλλη είναι ο Άγιος Γεώργιος -Sveti Đorđe) που βρίσκονται μπροστά στην πόλη Πέραστ, στον κόλπο του Κότορ, στο Μαυροβούνιο. Αποτελεί μέρος της Εθνικής και Ιστορικοπολιτικής Περιοχής του Κότορ (Natural and Culturo-Historical Region of Kotor), που ανακηρύχθηκε Μνημείο Παγκόσμιας Κληρονομιάς της Ουνέσκο, το 1979.

Πρόκειται για μια τεχνητή νησίδα που η επιφάνειά της είναι περίπου 3.030 μ2.  Πάνω σ’ αυτή είναι χτισμένη η ομώνυμη εκκλησία (της Παναγίας των Βράχων) ενώ υπάρχει και ένα μουσείο και ένα κατάστημα με αναμνηστικά. Η εκκλησία κατασκευάστηκε το 1632 και ενενήντα χρόνια μετά έγιναν εργασίες επέκτασής της και κατασκευάστηκε ο τρούλος. Στη θέση που βρίσκεται σήμερα ο ναός υπήρχε παλιότερα άλλος ναός που είχε χτιστεί το 1452. Μετά το σεισμό του 1979 ο ναός ανακαινίστηκε. Η εκκλησία της Παναγίας των Βράχων είναι καθολική εκκλησία.

Στην εκκλησία υπάρχουν 68 πίνακες του Τρίπο Κοκόλγια (Tripo Kokolja), ενός διάσημου καλλιτέχνη του 17ου αιώνα από το Πέραστ. Υπάρχουν επίσης πίνακες Βενετών καλλιτεχνών και μια εικόνα, (που χρονολογείται γύρω στο 1452) της Παναγίας των Βράχων, του Λόβρο Ντομπρίτσεβιτς (Lovro Dobričević) ή Lorenzo Bon, από το Κοτόρ καθώς και μια αναθηματική ταπετσαρία της Γιασίντα Κούνιε-Μίγιοβιτζ (Jacinta Kunić-Mijović), από το Πέραστ.

Σύμφωνα με την παράδοση, στις 22 Ιουλίου 1452, οι αδερφοί Mortešić  βρήκαν σε ένα βράχο, που υπήρχε εκεί που σήμερα η νησίδα, μια εικόνα της Παναγίας με το Χριστό Η εικόνα μεταφέρθηκε στην εκκλησία του Αγίου Νικολάου στο Πέραστ αλλά κατά τη διάρκεια της νύχτας εξαφανίστηκε και ξαναβρέθηκε πάνω στο βράχο που είχε βρεθεί αρχικά και έτσι οι ντόπιοι αποφάσισαν να κατασκευάσουν εκεί έναν ναό. Όταν οι ναυτικοί της περιοχής επέστρεφαν από τα ταξίδια τους συνήθιζαν να ρίχνουν έναν βράχο στο σημείο. Επίσης συχνά κάτοικοι της περιοχής που είχαν παλιά πλοία που δεν μπορούσαν πια να χρησιμοποιηθούν, τα γέμιζαν με πέτρες και τα βύθιζαν γύρω από το βράχο. Έτσι με τον καιρό δημιουργήθηκε η νησίδα. Σ’ αυτή την παράδοση βασίζεται το έθιμο της *fašinada* που λαμβάνει χώρα στην περιοχή, το δειλινό της 22ας Ιουλίου κάθε χρόνο: οι ντόπιοι φορτώνουν τις βάρκες τους, που τις έχουν διακοσμήσει, με πέτρες και πηγαίνουν στην Παναγία των Βράχων. Εκεί ρίχνουν τις πέτρες γύρω από την νησίδα η οποία έτσι μεγαλώνει και σταθεροποιείται.


File:Kotor area Our Lady of the Rocks.JPG|Η Παναγία των Βράχων
File:Perast, isola di nostra signora dello scoglio, esterno 00,1.JPG|Η Παναγία των Βράχων
File:Nuestra Señora de las Rocas y Monasterio de San Jorge, Perast, Bahía de Kotor, Montenegro, 2014-04-19, DD 14.JPG|Η Παναγία των Βράχων (δεξιά) και ο Άγιος Γεώργιος (αριστερά)


## Παραπομπές



Κατηγορία:Αξιοθέατα στο Μαυροβούνιο
Κατηγορία:Νησιά του Μαυροβουνίου
Α.Ε. Αγίας Παρασκευής

Η **Αθλητική Ένωση Αγίας Παρασκευής** είναι αθλητικό σωματείο με έδρα το δήμο Αγίας Παρασκευής. Δημιουργήθηκε έπειτα από την ανεξαρτητοποίηση των τμημάτων πετοσφαίρισης του συλλόγου Α.Ο. Αγίας Παρασκευής.

Η ομάδα ανδρών της Α.Ε. Αγίας Παρασκευής αγωνίζεται στη Β΄ κατηγορία της ΕΣΠ Αθήνας-Ανατολικής Αττικής (ΕΣΠΑΑΑ) και τη σεζόν 2009-10 διεκδίκησε την άνοδο.

Η γυναικεία ομάδα βόλεϊ μετέχει στο πρωτάθλημα Α2 Εθνικής κατηγορίας. Την περίοδο 2009-2010 τερμάτισε στην 6η θέση του Α΄ Ομίλου. Την επόμενη χρονιά και συγκεκριμένα για την περίοδο 2010-2011, η ομάδα κατέλαβε την 5η θέση του Β΄ Ομίλου.

Επίσης, ο σύλλογος διαθέτει ομάδες κορασίδων, παγκορασίδων, παίδων και παμπαίδων, καθώς και ακαδημίες για τα μικρότερα παιδιά που θέλουν να παίξουν βόλεϊ.

## Παραπομπές


## Δείτε επίσης
* Καλαθοσφαίριση Αγίας Παρασκευής
* Γ.Σ. Αγίας Παρασκευής
* Α.Ο. Αγίας Παρασκευής
* Α.Σ. Ολυμπιάδας Αγίας Παρασκευής

Κατηγορία:Αθλητικοί σύλλογοι Αθήνας
Κατηγορία:Αθλητικοί σύλλογοι Αγίας Παρασκευής
Κατηγορία:Ελληνικοί σύλλογοι πετοσφαίρισης
Κατηγορία:Αγία Παρασκευή Αττικής
Κατηγορία:Σωματεία Ε.Σ.Π.Α.Α.Α.
Γκάι Πιρς

Ο **Γκάι Έντουαρντ Πιρς** (*Guy Edward Pearce*, 5 Οκτωβρίου 1967) είναι Αυστραλός ηθοποιός.
[μικρογραφία|260x260εσ|Με την [Κλερ Μπλουμ (2011)]]
Γεννήθηκε το 1967 στην Αγγλία από Αυστραλούς γονείς. Ξεκίνησε σε ηλικία 17 ετών να εμφανίζεται στην αυστραλιανή τηλεόραση στην τηλεοπτική σειρά *Neighbours*. Οι ρόλοι, όμως, που τον έκαναν γνωστό ήταν αυτός της drag queen στο *[[Οι περιπέτειες της Πρισίλα, της βασίλισσας της ερήμου]]*, του αστυνομικού στο *[[Λος Άντζελες: Εμπιστευτικό]]* και κυρίως αυτός του άντρα χωρίς πρόσφατη μνήμη στο *[[Memento]]*.

Το 2011 κέρδισε το βραβείο Emmy για την ερμηνεία του στην τηλεοπτική σειρά *Mildred Pierce* και το 2012 το βραβείο Σωματείου Ηθοποιών για την ταινία *[[Ο λόγος του βασιλιά]]* (δόθηκε σε όλο το καστ).
## Φιλμογραφία
### Κινηματογράφος

### Τηλεόραση
*1986-1989 Neighbours 
*1991-1992 Home and Away 
*1994-1996 Snowy River: The McGregor Saga 
*2011 Mildred Pierce
*2016 The Wizards of Aus
*2017 When We Rise 
## Παραπομπές


Κατηγορία:Αυστραλοί ηθοποιοί
Κατηγορία:Άγγλοι ηθοποιοί κινηματογράφου
Κατηγορία:Άγγλοι ηθοποιοί τηλεόρασης
Κεντάκι Κόλονελς

Οι **Κεντάκι Κόλονελς** (αγγλικά: *Kentucky Colonels*) ήταν επαγγελματική ομάδα καλαθοσφαίρισης, μέλος του ABA όπου μετείχε και στα 9 πρωταθλήματα ABA. Η ονομασία προήλθε από τους ιστορικούς συνταγματάρχες του Κεντάκι. Οι Κεντάκι Κόλονελς κέρδισαν τα περισσότερα παιχνίδια και είχε το υψηλότερο ποσοστό σε νίκες, κάθε άλλης ομάδας στην ιστορία του πρωταθλήματος. Παρ' όλ' αυτά, η ομάδα δεν ενταάχθηκε στο ΝΒΑ κατά τη συγχώνευση ΑΒΑ–ΝΒΑ του 1976. Το Louisville Convention Center (γνωστό εν συνεχεία ως Gardens) ήταν η αρχική έδρα της ομάδας για τις τρεις πρώτες περιόδους, πριν από τη μεταφορά προς το Freedom Hall για τις υπόλοιπες περιόδους, ξεκινώντας με την περίοδο 1970–71.

Οι Κεντάκι Κόλονελς ήταν μόνο μία από τις δύο ομάδες του ΑΒΑ, μαζί με τους Ιντιάνα Πέισερς, που πήραν μέρος σε όλες τις περιόδους του πρωταθλήματος, χωρίς μετεγκατάσταση ή μετονομασία. Η ομάδα ήταν επίσης η μόνη μεγάλη δικαιόχρηση πρωταθλημάτων στο Κεντάκι, δεδομένου ότι οι Λούισβιλ Μπρέκενριτζις (Louisville Breckenridges) αποχώρησαν από το NFL το 1923.

## Γήπεδα
* Louisville Convention Center (1967–1970)
* Freedom Hall (1970–1976)

## Επιτυχίες
### Πρωταθλήματα
* **1** (1975)

### Τίτλοι Κατηγορίας
* **4** (1971, 1972, 1973, 1975)

## Παραπομπές


## Εξωτερικοί σύνδεσμοι

* Kentucky Colonels  στο remembertheaba.com

Κατηγορία:Αθλητικοί σύλλογοι Η.Π.Α.
Κατηγορία:Ιδρύσεις αθλητικών συλλόγων το 1967
Κατηγορία:Ιδρύσεις ομάδων καλαθοσφαίρισης το 1967
ABA

Ο όρος **ABA** μπορεί να αναφέρεται σε:

## Ραδιοτηλεοπτικά μέσα
* Alabama Broadcasters Association
* Australian Broadcasting Authority

## Αθλητικοί οργανισμοί
* American Basketball Association 1967–1976 (διαλύθηκε)
* American Basketball Association (2000–σήμερα), ημιεπαγγελματικό πρωτάθλημα

## Άλλα

* Κάτοχος διάκρισης του Τάγματος της Βρετανικής Αυτοκρατορίας
Basketball Association of America

Το **BAA** (Basketball Association of America) αποτελούσε τη διοργανώτρια αρχή του ομώνυμου επαγγελματικού πρωταθλήματος καλαθοσφαίρισης στη Βόρεια Αμερική, που ιδρύθηκε το 1946. Μετά την τρίτη αγωνιστική της περίοδο, 1948–49, το ΒΑΑ και το NBL συγχωνεύθηκαν για να δημιουργήσουν το ΝΒΑ.

## Πρωταθλητές

## Παραπομπές


## Εξωτερικοί σύνδεσμοι
* NBA History στο nba.com


Κατηγορία:Καλαθοσφαίριση στις Ηνωμένες Πολιτείες Αμερικής
National Basketball League (Ηνωμένες Πολιτείες)

Το **NBL** (National Basketball League) αποτελούσε τη διοργανώτρια αρχή του ομώνυμου επαγγελματικού πρωταθλήματος καλαθοσφαίρισης στη Βόρεια Αμερική, που ιδρύθηκε το 1937. Στο τέλος της περιόδου 1948–49, που  ήταν συνολικά η δωδέκατη, συγχωνεύθηκε με το BAA δημιουργώντας το ΝΒΑ.

## Παραπομπές


## Εξωτερικοί σύνδεσμοι
* Complete National Basketball League History 1937–49

Κατηγορία:Καλαθοσφαίριση στις Ηνωμένες Πολιτείες Αμερικής
Ρωσικές προεδρικές εκλογές του 2004

Οι εκλογές για την ανάδειξη νέου προέδρου της Ρωσικής Ομοσπονδίας διεξήχθησαν στις 14 Μαρτίου 2004. Ο τότε κάτοχος του αξιώματος, Βλαντίμιρ Πούτιν, εξασφάλισε μια δεύτερη θητεία, καθώς επανεξελέγη με ποσοστό 71,9% των ψήφων.

## Αποτελέσματα

## Παραπομπές


Κατηγορία:Προεδρικές εκλογές στη Ρωσία
Κατηγορία:Εκλογές του 2004
Νορβηγική Ομοσπονδία Επιτραπέζιας Αντισφαίρισης

Η **Νορβηγική Ομοσπονδία Επιτραπέζιας Αντισφαίρισης** (νορβηγικά: *Norges Bordtennisforbund*, NBTF) είναι ο εθνικός οργανισμός που διατηρεί την εποπτεία του αθλήματος της επιτραπέζιας αντισφαίρισης στη Νορβηγία. Ιδρύθηκε αρχικά το 1920 και επανιδρύθηκε μετά τον Δεύτερο Παγκόσμιο Πόλεμο στις 23 Μαρτίου του 1946. Είναι μέλος της Διεθνής Ομοσπονδίας Επιτραπέζιας Αντισφαίρισης (ITTF) και της Ευρωπαϊκής Ομοσπονδίας Επιτραπέζιας Αντισφαίρισης (ETTU). Διοργανώνει εθνικές διοργανώσεις ανδρών, γυναικών και νέων. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νορβηγίας. Η έδρα της βρίσκεται στο Όσλο και ο πρόεδρός της από το 2015 είναι ο Έρικ Λίντχολμ.

## Πρόεδροι
Οι διατελέσαντες Πρόεδροι είναι:
* 1946−1949: Φιν Λ. Μπ. Λάρσεν
* 1949−1953: Άρνε Νόερ
* 1953−1955: Αντρέας Μ. Ίβερσεν
* 1955−1959: Άσμπγιορν Αλβάερ
* 1959−1962: Βάλτερ Κάουφμαν
* 1962−1965: Τόρλειφ Μόκλεφ
* 1965−1967: Τόρε Σόρενσεν
* 1967−1975: Γιόχαν Γιούσταντ
* 1975−1977: Γιόρντι Τελ
* 1977−1983: Κγιέλ Σβάνεβικ
* 1983−1989: Οντ Γκούσταβσεν
* 1989−1995: Σίγκμπγιορν Σκάρ
* 1995−2015: Έιβνιντ Έρικσεν
* 2015−τώρα: Έρικ Λίντχολμ

## Διοργανώσεις
*Νορβηγικό Διασυλλογικό Πρωτάθλημα Επιτραπέζιας Αντισφαίρισης
*Νορβηγικό Διασυλλογικό Πρωτάθλημα Επιτραπέζιας Αντισφαίρισης Γυναικών
*Νορβηγικό Πρωτάθλημα Επιτραπέζιας Αντισφαίρισης (ατομικό)

## Ανάπτυξη των μελών
Στατιστικά στοιχεία της ανάπτυξης των μελών και του αριθμού των συλλόγων.

## Παραπομπές


## Εξωτερικοί σύνδεσμοι
*Επίσημη ιστοσελίδα της Νορβηγικής Ομοσπονδίας Επιτραπέζιας Αντισφαίρισης

Νορβηγία
Κατηγορία:Επιτραπέζια αντισφαίριση στη Νορβηγία
Άνγκους ΜακΦέιλ

Ο **Άνγκους ΜακΦέιλ** (αγγλικά: *Angus MacPhail*, 8 Απριλίου 1903 - 22 Απριλίου 1962) ήταν Άγγλος σεναριογράφος, του οποίου η καριέρα στον κινηματογράφο, ξεκίνησε από τη δεκαετία του 1920. Περισσότερο γνωστός είναι για τη συνεργασία του με τον Άλφρεντ Χίτσκοκ. Γεννημένος στον Λονδίνο, αρχικά, ξεκίνησε να γράφει υπότιτλους σε βουβές ταινίες. Ενώ κατά τη διάρκεια του Δευτέρου Παγκοσμίου Πολέμου, συμμετείχε σε ταινίες του Υπουργείου Πληροφοριών. 

Ο Χίτσκοκ, αρεσκόταν να χρησιμοποιεί στην πλοκή των ταινιών του, το είδος *[[MacGuffin]]*. Ο Άιβορ Μόνταγκιου,  ο οποίος είχε δουλέψει κι αυτός με τον Χίτσκοκ, πίστωνε τον συγκεκριμένο όρο, στον ΜακΦέιλ. Μερικές από τις πιο γνωστές ταινίες που συμμετείχε ήταν το *[[A Yank at Oxford]]* (1938), το *[[Καλό ταξίδι]]* (1944), *[[Νύχτα Αγωνίας]]* (1945), το *[[Whisky Galore! (ταινία, 1949)|Whisky Galore!]]* (1949) και το *[[13 εγκλήματα ζητούν ένοχο]]* (1956).

## Παραπομπές


## Εξωτερικοί σύνδεσμοι
*

Κατηγορία:Άγγλοι σεναριογράφοι
Μπεν Χεκτ

Ο **Μπεν Χεκτ** (αγγλικά: *Ben Hecht* [προφορά: /ˈhɛkt/, 28 Φεβρουαρίου 1894 - 18 Απριλίου 1964) ήταν Αμερικανός σεναριογράφος, σκηνοθέτης, παραγωγός, δραματουργός, δημοσιογράφος και μυθιστοριογράφος. Κατά τη διάρκεια της καριέρα του, έγραψε περί τα 35 βιβλία και μερικά από τα πιο διασκεδαστικά σενάρια και θεατρικά στις ΗΠΑ. Συμμετείχε σε πολλές ταινίες είτε μόνος είτε σε συνεργασία, οι οποίες φτάνουν τις 70, και έλαβε βραβεία και υποψηφιότητες για αυτές.

Σε ηλικία 16 ετών, πήγε στο Σικάγο και άρχισε να γράφει για το οποιοδήποτε θέμα. Ενώ, τέλη του 1910 και αρχές του 1920, είχε γίνει ήδη ένας δημοφιλής δημοσιογράφος και μία λογοτεχνική φιγούρα. Στη δεκαετία του 1920, συνέγραψε με τον Τσαρλς ΜακΆρθουρ, το *[[The Front Page]]*, το οποίο έγινε μεγάλη επιτυχία στο Μπρόντγουεϊ. Το *Dictionary of Literary Biography - American Screenwriters*, τον αποκάλεσε έναν από τους σπουδαιότερους σεναριογράφους του κινηματογράφου. Ο Χεκτ, έχει υπάρξει πέντε φορές υποψήφιος για Όσκαρ Καλύτερου Σεναρίου, κερδίζοντάς το δύο φορές, μία για το *[[Underworld (ταινία, 1927)|Underworld]]* (1927) και μία για το *[[The Scoundrel]]* (1935). Το πρώτο του το πήρε στην πρώτη τελετή Όσκαρ, κι έτσι έγινε γρήγορα ο πιο ακριβοπληρωμένος σεναριογράφος στο Χόλιγουντ, εκείνη την εποχή.

Λίγο πριν το Ολοκαύτωμα, έγινε δραστήριος Σιωνιστής, γράφοντας αρκετά σενάρια για την κατάσταση, που βίωναν οι Εβραίοι στην Ευρώπη. Κατά τις τελευταίες δεκαετίες της καριέρας του, ξεκίνησε να γράφει ανώνυμα, για να αποφύγει το μποϊκοτάρισμα της δουλειάς του, από τους Βρετανούς, καθώς είχε αρχίσει να υποστηρίζει παραστρατιωτικές οργανώσεις, οι οποίες μάχονταν τα βρετανικά στρατεύματα στην Παλαιστίνη. Μάλιστα, ένα πλοίο που μετέφερε προμήθειες στην Παλαιστίνη, πήρε το όνομά του: *S. S. Ben Hecht*. 19 χρόνια μετά τον θάνατό του, μπήκε στο American Theater Hall of Fame.

## Παραπομπές

## Αναφορές
* Bleiler, Everett, *The Checklist of Fantastic Literature* (1948) Shasta Publishers
* Bluestone, George, *From Novels Into Film* (1968) Berkeley: University of California Press
* Fetherling, Doug, *The Five Lives of Ben Hecht* (1977) Lester & Orpen
* Halliwell, Leslie, *Who's Who in the Movies* (2006) Harper Collins
* MacAdams, William, "Ben Hecht: The Man Behind the Legend" (1990) Scribner; "Ben Hecht" (1995) Barricade
* Thomson, David, *A Biographical Dictionary of Film* (1995) Alfred A. Knopf
* Wollen, Peter, *Signs and Meaning in the Cinema* (1969) Indiana University Press

## Εξωτερικοί σύνδεσμοι
* 
* 
* 
* 
* Ben Hecht: Biography with credits for many other works
* Summary: Perfidy and the Kastner Trial
* 
* "Nirvana" by Ben Hecht 
* United States Holocaust Memorial Museum - Ben Hecht
* 
* Ben Hecht Papers  at the Newberry Library
* Ben Hecht's writings while in high school

Κατηγορία:Αμερικανοί μυθιστοριογράφοι
Κατηγορία:Αμερικανοί σεναριογράφοι
Κατηγορία:Αμερικανοί δημοσιογράφοι
Κατηγορία:Αμερικανοί θεατρικοί συγγραφείς
Κατηγορία:Σιωνισμός
Κατηγορία:Αμερικανοεβραίοι
Κατηγορία:Βραβευμένοι με Όσκαρ Καλύτερης Ιστορίας
Χίλαρι Σέιντ Τζορτζ Σόντερς

Ο **Χίλαρι Σέιντ Τζορτζ Σόντερς**, MC (αγγλικά: *Hilary Saint George Saunders*, 14 Ιανουαρίου 1898 - 16 Δεκεμβρίου 1951) ήταν Βρετανός συγγραφέας και στρατιωτικός. Κατά τη διάρκεια του Πρώτου Παγκοσμίου Πολέμου, συμμετείχε στην Ουαλική Φρουρά και υπηρέτησε στο 1o Τάγμα, στο Δυτικό Μέτωπο. Στις 6 Νοεμβρίου του 1918, τιμήθηκε με το *Military Cross*. Μετά τη στρατιωτική του θητεία, ξεκίνησε να γράφει βιβλία, ως επί το πλείστον, μαζί με τον με τον Τζον Πάλμερ. Μερικά από τα πιο γνωστά του βιβλία ήταν το *[[The House of Dr. Edwardes]]* (1927) και το *The Left Handshake* (1948).

## Παραπομπές


## Αναφορές
*

Κατηγορία:Στρατιωτικοί συγγραφείς
Κατηγορία:Βρετανοί συγγραφείς
Τζον Πάλμερ (συγγραφέας)

Ο **Τζον Λέσλι Πάλμερ** (αγγλικά: *John Leslie Palmer*, 4 Σεπτεμβρίου 1885 - 5 Αυγούστου 1944) ήταν Άγγλος συγγραφέας. Έγραψε, κυρίως, με το δικό του όνομα, για τους πρώτους Άγγλους ηθοποιούς και διάφορες βρετανικές λογοτεχνικές φιγούρες. Ενώ, υπό τα ψευδώνυμα **Φράνσις Μπίντινγκ**, **Κρίστοφερ Χάντον**, **Ντέιβιντ Πίλγκριμ** και **Τζον Σόμερς**, έγραψε συνεργαζόμενος, διάφορα μυθιστορήματα. 

Ένα από τα πιο γνωστά του μυθιστορήματα είναι το *[[The House of Dr. Edwardes]]* (1927), το οποίο, όπως και πολλά άλλα το έγραψε με τον Χίλαρι Σέιντ Τζορτζ Σόντερς, στο οποίο μάλιστα βασίστηκε το σενάριο της ταινίας *[[Νύχτα Αγωνίας]]* (1945), του Άλφρεντ Χίτσκοκ. Με τον Σόντερς, υπέγραψε σε πάνω από 13 μυθιστορήματα ως *Beeding*, το οποίο από το 1920 έως το 1925, είχε κρατηθεί κρυφό.

## Παραπομπές


## Εξωτερικοί σύνδεσμοι
* 
* 
* 

Κατηγορία:Άγγλοι συγγραφείς
Σονγκέα

**Σονγκέα** *(Songea)*, είναι η πρωτεύουσα στην Περιφέρεια Ρουβούμα *(Ruvuma Region)*, στη νοτιοανατολική Τανζανία.

Βρίσκεται κατά μήκος του δρόμου A19.

Η πόλη έχει πληθυσμό περίπου 203.309 άτομα και είναι η έδρα της Ρωμαιοκαθολικής Αρχιεπισκοπής Σονγκέα.

Μεταξύ 1905 και 1907, η πόλη ήταν κέντρο της Αφρικανικής αντίστασης, κατά τη διάρκεια της εξέγερσης Μάτζι Μάτζι *(Maji Maji)* στην Γερμανική Ανατολική Αφρική.

Η πόλη είναι έτοιμη να βιώσει στο εγγύς μέλλον, σημαντική οικονομική ανάπτυξη καθώς σε λίγα χρόνια, θα λειτουργήσει ο Διάδρομος Μτουάρα *(Mtwara Corridor)*.

## Ιστορία
O Σονγκέα *(Songea)* ήταν ένας μεγάλος πολεμιστής της φυλής Νγκόνι *(Ngoni)* και καταγωγής Σόνα *(Shona)*, ο οποίος απαγχονίστηκε το 1906 κατά τη διάρκεια της εξέγερσης Μάτζι Μάτζι *(Maji Maji)* στην Γερμανική Ανατολική Αφρική. Στον Σονγκέα επειδή είχε παραδοθεί, του χαρίστηκε η θανατική ποινή. Ωστόσο απαίτησε να απαγχονιστεί μαζί με τους άλλους ηγέτες των Νγκόνι *(Ngoni)* και οι Γερμανοί [άλλο που δεν ήθελαν] συμφώνησαν.
thumb|left|250px|Ο φύλαρχος Σονγκέα.
Μετά τον Β' Παγκόσμιο Πόλεμο, η περιοχή χαρακτηρίστηκε για την ταχεία της γεωργική ανάπτυξη, η οποία συνδέθηκε με το αποτυχημένο πείραμα αραχίδας. Είχε προγραμματιστεί και σιδηροδρομική σύνδεση από την ακτή, με τη Σονγκέα *(Songea)*, η οποία μάλιστα εμφανίστηκε -στη δεκαετία του 1950- στα βιβλία γεωγραφίας του Γυμνασίου.

Κατά τη διάρκεια του απελευθερωτικού πολέμου της Μοζαμβίκης, η περιοχή της Σονγκέα *(Songea)* ήταν απαγορευμένη ζώνη και κατά καιρούς υφίστατο εναέριες επιθέσεις από τις Πορτογαλικές δυνάμεις.

Αυτή της η απομόνωση, την έκανε ευάλωτη στην λαθροθηρία ελεφαντόδοντου και οι επικοινωνίες παρέμειναν αναξιόπιστες μέχρι το 1985, όταν ένας νέος Βρετανικός χρηματοδοτούμενος δρόμος άνοιξε, συνδέοντας τον βορρά με τον οδικό και σιδηροδρομικό κόμβο του Μακαμπάκο *(Makambako)*.

Η Σονγκέα *(Songea)* έγινε δήμος το 2006.

## Εκπαίδευση
Στη Σονγκέα *(Songea)* υπάρχουν πολλά εκπαιδευτικά ιδρύματα, συμπεριλαμβανομένου και του Πανεπιστημίου του Αγίου Αυγουστίνου.

## Διοίκηση
Η Σονγκέα *(Songea)* είναι συνεκτεινόμενη με την Αστική Περιοχή Σονγκέα *(Songea Urban District)* και απαρτίζεται από 21 Αστικά Τμήματα. (παρατίθενται παρακάτω τα Τμήματα και σε παρένθεση ο πληθυσμός των κατά την απογραφή του 2012):

Διοικείται από το Δημοτικό Συμβούλιο Σονγκέα *(Songea Municipal Council)*.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ρουβούμα

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στη Περιφέρεια Ρουβούμα
Κατηγορία:Περιφερειακές πρωτεύουσες στην Τανζανία
Ντζόμπε

**Ντζόμπε** *(Njombe)*, είναι μια πόλη στη νότια Τανζανία. Είναι η περιφερειακή πρωτεύουσα στην Περιοχή Ντζόμπε *(Njombe Region)* καθώς και η επαρχιακή έδρα της Αγροτικής Περιοχής Ντζόμπε *(Njombe Rural District)* και της Αστικής Περιοχής Ντζόμπε *(Njombe Urban District)*. Βρίσκεται σε υψόμετρο σχεδόν 2.000 μέτρων, στην ανατολική άκρη της Έκτασης Κιπενγκέρε *(Kipengere Range)* και έχει την φήμη ότι είναι μια κρύα πόλη.

## Μεταφορές
Ο ασφαλτοστρωμένος οδικός κορμός T6 από το Μακαμπάκο *(Makambako)* προς τη Σονγκέα *(Songea)*, περνά μέσα από την πόλη. Ο πλησιέστερος σιδηροδρομικός σταθμός για το σιδηρόρομο TAZARA - από το Νταρ ες Σαλαάμ *(Dar es Salaam)* προς τη Λουσάκα *(Lusaka)* - βρίσκεται στην πόλη Μακαμπάκο *(Makambako)*.

## Πληθυσμός
Σύμφωνα με την εθνική απογραφή του 2012, ο πληθυσμός στην πόλη Ντζόμπε παρακάτω, (σε παρένθεση) ο πληθυσμός εκάστου Αστικού Τμήματος - κατά το 2012]:
* Ντζόμπε Μτζίνι *(Njombe Mjini)* (26.678) και 
* Μτζιμουέμα *(Mjimwema)* (13.929)
– είναι συνολικά 40.607 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντζόμπε
* Περιοχή Ντζόμπε

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στη Περιφέρεια Ντζόμπε
Κατηγορία:Περιφερειακές πρωτεύουσες στην Τανζανία
Κατηγορία:Πόλεις της Τανζανίας
Καγκούρα

Οι **Καγκούρα** *(Kagura)*, είναι μια εθνοτική και γλωσσική ομάδα η οποία εδρεύει στην Τανζανία.

## Παραπομπές


## Εξωτερικοί σύνδεσμοι
*  https://www.ethnologue.com/map/TZ τελευταία επίσκεψη: 27 Σεπτεμβρίου 2016

Κατηγορία:Εθνοτικές ομάδες στην Τανζανία
Κατηγορία:Αυτόχθονες λαοί της Ανατολικής Αφρικής
Κατηγορία:Φυλές της Αφρικής
Ιγκουατσανύα

Η **Ιγκουατσανύα** (Αγγλικά και Σουαχίλι: *Igwachanya*), είναι Aγροτικό Τμήμα στην Περιοχή Ουανγκινγκ'όμπε (*Wanging'ombe District*), της Περιφέρειας Ντζόμπε *(Njombe Region)* στην Τανζανία.

Το Αγροτικό Τμήμα, είναι η διοικητική έδρα της Επαρχίας Ουανγκινγκ'όμπε (*Wanging'ombe*).

Κατά την απογραφή του 2012, ο πληθυσμός στο Αγροτικό Τμήμα Ιγκουατσανύα (*Igwachanya*) ήταν 12.067 άτομα.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντζόμπε
* Περιοχή Ουανγκινγκ'όμπε
* Ντζόμπε

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στη Περιφέρεια Ντζόμπε
Κατηγορία:Τμήματα της Τανζανίας
Κατηγορία:Επαρχία Ουανγκινγκ'όμπε
Ιουάουα

Η **Ιουάουα**  *(Iwawa)*, είναι πόλη και Μεικτό Τμήμα στην Περιοχή Μακέτε *(Makete District)*, της Περιφέρειας Ντζόμπε *(Njombe Region)* στην Τανζανία.

Η πόλη είναι η διοικητική έδρα της Επαρχίας Μακέτε *(Makete District)*.

Κατά την απογραφή του 2002, ο πληθυσμός στην Ιουάουα *(Iwawa)* ήταν 12.108 άτομα, ενώ, κατά την απογραφή του 2012, ο πληθυσμός ανερχόταν στους 10.176 κατοίκους.

## Δείτε επίσης
* Διοικητικές υποδιαιρέσεις της Τανζανίας
* Περιφέρεια Ντζόμπε
* Περιοχή Μακέτε
* Ντζόμπε

## Σημειώσεις

;Παραπομπές σημειώσεων


## Παραπομπές


Κατηγορία:Κατοικημένες περιοχές στη Περιφέρεια Ντζόμπε
Κατηγορία:Τμήματα της Τανζανίας
Κατηγορία:Επαρχία Μακέτε
Κατηγορία:Πόλεις της Τανζανίας
Μάικλ Τσέχωφ

Ο **Μικαΐλ Αλεξάντροβιτς "Μάικλ" Τσέχωφ** (*Михаи́л Алекса́ндрович Че́ховв*, 29 Αυγούστου 1891 - 30 Σεπτεμβρίου 1955) ήταν Ρώσος ηθοποιός, σκηνοθέτης, συγγραφέας και θεατράνθρωπος. Οι υποκριτικές του τεχνικές, χρησιμοποιήθηκαν από αστέρες του κινηματογράφου, μεταξύ άλλων, από τον Κλιντ Ίστγουντ, τη Μέριλιν Μονρόε και τον Γιουλ Μπρίνερ. Ο Κονσταντίν Στανισλάφσκι, αναφερόταν στον Τσέχωφ, ως ο πιο έξοχος μαθητής του. Ο Μάικλ ήταν ανιψιός του Άντον Τσέχωφ.

Κατά κύριο λόγο, ο Τσέχωφ, ήταν ηθοποιός του θεάτρου, όμως έκανε και μερικές αξιοσημείωτες εμφανίσεις στον κινηματογράφο, όπως για παράδειγμα, στην ταινία του Άλφρεντ Χίτσκοκ, *[[Νύχτα Αγωνίας]]* (1945) για την οποία υπήρξε υποψήφιος για Όσκαρ Β' Ανδρικού Ρόλου, τη μοναδική του υποψηφιότητα για Όσκαρ.

## Παραπομπές


## Περαιτέρω ανάγνωση
* Farber, Vreneli, *Stanislavsky in Practice: Actor Training in Post-Soviet Russia* (Artists & Issues in the Theatre, Vol. 16) New York: Peter Lang, 2008. (summary of M. Chekhov's system and its application in post-Soviet actor training) ISBN 978-1-4331-0315-5
* Евгений Вахтангов. Документы и свидетельства: В 2 т.  / Ред.-сост В.В. Иванов; ред. М.В. Львова, М.В. Хализева.  М.: Индрик, 2011. Т. 1 – 519 с., илл.; Т. 2 – 686 с., илл.
* Евгений Вахтангов в театральной критике / Ред.-сост. В.В. Иванов. М.: Театралис, 2016. – 703 с.; илл.
* Иванов В.В. Евгений Вахтангов и Михаил Чехов. Игра на краю, или Театральный опыт трансцендентального// Русский авангард 1910-1920-х годов и проблема  экспрессионизма/ Редколлегия: Г.Ф. Коваленко и др. М.; Наука, 2003.  
* Лекции Рудольфа Штайнера о драматическом искусстве в изложении Михаила Чехова. Письма к В.А. Громову. Публ. С.В. Казачкова и Т.Л. Стрижак. Вступ. текст В.В. Иванова. Коммент. С.В. Казачкова, Т.Л. Стрижак и В.Г. Астаховой // Мнемозина. Документы и факты из истории отечественного театра ХХ века / Ред.-сост. В.В. Иванов. Вып. 2. М.: УРСС, 2000. С. 85–142. 
* «Зритель – лицо всегда загадочное для артиста…» Письма зрителей, читателей и коллег Михаилу Чехову. Публ., вступит. статья и коммент. М.В. Хализевой // Мнемозина. Документы и факты из истории отечественного театра XX века / Ред.-сост. В.В. Иванов. Вып. 4.  М.: Индрик, 2009. С. 585–616.

## Εξωτερικοί σύνδεσμοι
*
*
* National Michael Chekhov Association
* Michael Chekhov in Russia
* Michael Chekhov International Center
* Michael Chekhov and The Psychological Gesture 
* The Actor is the Theatre: a collection of Michael Chekhov's unpublished notes and manuscripts on the art of acting and the theatre: typescript, 1977, held by the Billy Rose Theatre Division, New York Public Library for the Performing Arts
* Michael Chekhov School: A Theatre Laboratory
* The Michael Chekhov Association
* Chekhov International Theatre School in Melikhovo (Russia)

Κατηγορία:Αμερικανοί ηθοποιοί βωβών ταινιών
Κατηγορία:Ρώσοι ηθοποιοί
Κατηγορία:Αμερικανοί ηθοποιοί κινηματογράφου
Κατηγορία:Ρώσοι ηθοποιοί βωβών ταινιών
Κατηγορία:Σκηνοθέτες θεάτρου
Αδιανόητη Επιχείρηση

μικρογραφία|368x368εσ|Η τοποθεσία των στρατευμάτων στο τέλος του Β' ΠΠ.
**Αδιανόητη Επιχείρηση** ονομάστηκαν τα δυο σχέδια πολεμικής σύγκρουσης με τη Σοβιετική Ένωση που εκπονήθηκαν για λογαριασμό του Βρετανού Πρωθυπουργού, Ουίνστον Τσώρτσιλ, από τις Ένοπλες Δυνάμεις της χώρας του, ακριβώς μετά τη λήξη του Β΄ Παγκοσμίου Πολέμου.

Το πρώτο σχέδιο είχε ως αντικειμενικό σκοπό μια αιφνίδια επίθεση στα Σοβιετικά στρατεύματα που στάθμευαν στη Γερμανία προκειμένου «να επιβληθεί η απόφαση των Συμμάχων στους Ρώσους» όπου απόφαση νοούνταν η επιβολή της Συνθήκης της Γιάλτας για την Πολωνία. Αφού οι πιθανότητες να γίνει σωστά η επιχείρηση κρίθηκαν μηδαμινές, το σχέδια εγκαταλείφθηκαν.

Αυτή η επιχείρηση θεωρήθηκε από τα πρώτα σχέδια εκτάκτου χαρακτήρα του Ψυχρού Πολέμου. Και τα δύο σχέδια θεωρούνταν άκρως απόρρητα μέχρι που τελικά δημοσιεύτηκαν από τις ΗΠΑ, το 1998.

## Επιθετικές κινήσεις
Ο πρωταρχικός στόχος της επίθεσης ήταν «...για να επιβάλλει στη Ρωσία τη βούληση των Ηνωμένων Πολιτειών και της Βρετανικής Αυτοκρατορίας. Ακόμα και αν η *βούληση* των δύο αυτών χωρών μπορεί να οριστεί απλώς ως η επίτευξη μια δίκαιης συμφωνίας για την Πολωνία, δεν περιορίζει αναγκαστικά τη στρατιωτική δέσμευση.». 

Ημερομηνία έναρξης της επιχείρησης ορίστηκε η 1η Ιουλίου 1945, ακριβώς τέσσερις ημέρες πριν τις γενικές εκλογές της Βρετανίας. Θεωρήθηκε εφικτή μια αιφνίδια επίθεση αμερικανικο-βρετανικών δυνάμεων (47 μεραρχίες) στην περιοχή της Δρέσδης. Αυτό δέσμευε σχεδόν τις μισές διαθέσιμες μεραρχίες (2.5 εκατ. στρατιώτες περίπου) των συμμαχικών δυνάμεων στην περιοχή.

Όταν το σχέδιο πήρε τελική μορφή και εξετάστηκε από την ηγεσία του στρατού, θεωρήθηκε ανέφικτο λόγω της υπεροχής που είχε ο Κόκκινος Στρατός στην περιοχή της Ευρώπης. Η πλειονότητα των επιχειρήσεων θα διεξαγόταν από δυνάμεις της Βρετανίας, Αμερικής, Ναζιστικής Γερμανίας και Πολωνίας. Οποιεσδήποτε γρήγορες νίκες θα οφείλονταν αυστηρά και μόνο στο στοιχείο του αιφνιδιασμού. Αν δεν υπήρχαν νίκες μέχρι τον χειμώνα, θα αναγκάζονταν οι χώρες να αρχίσουν και πάλι ολοκληρωτικό πόλεμο, κάτι πρακτικά ανέφικτο ύστερα από τις καταστροφές του Δευτέρου Παγκοσμίου Πολέμου.
Δευτερευόντως, οι συμμαχικές δυνάμεις φοβήθηκαν το ενδεχόμενο στρατιωτικής συμμαχίας μεταξύ Ιαπωνίας και Σοβιετικής Ένωσης, αφού δεν υπήρχαν ακόμα ενδείξεις του επικείμενου Σοβιετο-ιαπωνικού πολέμου.

Παρόλο που οι στρατιωτικοί του σύμβουλοι επέμεναν στη μη βιωσιμότητα της επιχείρησης, ο Τσώρτσιλ το υποστήριζε μέχρι και την ήττα του στις εκλογές του 1945, που είχε ως αποτέλεσμα την ολοκληρωτική εγκατάλειψη του σχεδίου.

## Παραπομπές


Κατηγορία:Ψυχρός Πόλεμος
Κατηγορία:Επακόλουθα του Β΄ Παγκοσμίου Πολέμου
Κοβάτσεβο

Το **Κοβάτσεβο** (βουλγαρικά: Кова̀чево) είναι χωριό στο Δήμο Σαντάνσκι, στην Επαρχία Μπλαγκόεβγκραντ *(Blagoevgrad Province)* της Βουλγαρίας.

## Ιστορία
Στο Κοβάτσεβο (Кова̀чево), έχουν βρεθεί ερείπια ενός οικισμού από την πρώιμη Νεολιθική περίοδο.

Η εκκλησία «Κοίμηση της Θεοτόκου» είναι από τον 14ο αιώνα και αποκαταστάθηκε κατά τον 17ο - 18ο αιώνα, το παρεκκλήσι του «Αγίου Ντιμίταρ» είναι από τον 17ο αιώνα, το οποίο ξαναχτίστηκε στο 19ο αιώνα και η εκκλησία του «Αγίου Αθανασίου», χτίστηκε στα τέλη του 18ου - αρχές 19ου αιώνα.

Στο «Етнография на вилаетите Адрианопол, Монастир и Салоника» («Εθνογραφία των βιλαετίων της Αδριανούπολης, Μοναστηρίου και Θεσσαλονίκης»), που δημοσιεύθηκε στην Κωνσταντινούπολη το 1878 και αντικατοπτρίζει τις στατιστικές του ανδρικού πληθυσμού από το 1873, το Κοβάτσεβο ή Κοβατσέβο *(Kovatchévo)*, αναφέρεται ως ένα χωριό με 100 νοικοκυριά και 330 Βούλγαρους κατοίκους.

Το 1891, ο Γεώργιος Στρέζοβ (Георги Стрезов), γράφει για το χωριό:

:::«Το Χωριό Κοβάτσεβο του Υού Σπαντσέβο *(Yu Spanchevo)* σε απόσταση περίπου 1 ώρας· ... Στους πρόποδες του Πιρίν. Η κύρια ασχολία των κατοίκων της, είναι η γεωργία και η αμπελουργία. Ο ναός έχει Ελληνικές επιγραφές. Ο αριθμός των οικιών, είναι μόνο 80 Βούλγαροι.»

## Παραπομπές


Κατηγορία:Χωριά της Επαρχίας Μπλαγκόεβγκραντ
Automeccanica

Η **Αutomeccanica** (*Αυτομηχανική* στα ιταλικά) ήταν ελληνική εταιρεία παραγωγής αυτοκινήτων. Ιδρύθηκε το 1979 και ήταν μία από τις εταιρείες που παρήγαγαν αυτοκίνητα του "επιβατηγού-βοηθητικού" τύπου, ο οποίος ήταν δημοφιλής στην Ελλάδα, για λόγους φορολογικής κατηγοριοποίησης. Οι ιδρυτές της ήταν πρώην στελέχη της *[[Αυτοκινητοβιομηχανία Ελλάδος|Αυτοκινητοβιομηχανίας Ελλάδος]]*, μια εταιρεία που ιδρύθηκε το 1975 και παρήγαγε, επίσης, οχήματα αυτού του τύπου - που ήταν βασισμένα στα μοντέλα της ιταλικής Fissore που με την σειρά τους, βασίζονταν στα μοντέλα της Fiat, καθώς και άλλων μοντέλων FIAT και παραλλαγών. Η Automeccanica ακολούθησε ένα διαφορετικό μονοπάτι και χρησιμοποίησε ως βάση σχεδιασμού, τα μοντέλα της *Zebra*, ενός επιβατηγού-βοηθητικού αυτοκινήτου, βασισμένο στο *Daihatsu Charade*, ενώ ανέλαβε επίσης και τη συναρμολόγηση του ίδιου του Charade. Το 1985, μετά την αλλαγή του νόμου για τα αυτοκίνητα τύπου *Zebra*, η Automeccanica σταμάτησε την παραγωγή αυτοκινήτων (μετά από την κατασκευή 2.000 μοντέλων) και άρχισε, με άδεια παραγωγής, την εισαγωγή του Σοβιετικού Lada Niva, ενώ ανέπτυξε την δικιά της cabrio έκδοση του αυτοκινήτου. Το 1988 απέκτησε το πρώην εργοστάσιο του "πατέρα" της, της *Αυτοκινητοβιομηχανίας Ελλάδος* και το εργοστάσιο στη Θήβα. Η Automeccanica σταμάτησε τις δραστηριότητες της το 1995.

## Πηγές και παραπομπές

* L.S. Skartsis, "Encyclopedia of Greek vehicles and aircraft", Achaikes Ekdoseis/Typorama, Patras, Greece (1995) ISBN 960-7620-00-3
* K. Bitsikokos, "Affordable cars made in Greece", *Auto Bild (Hellas)*, issue 22, Feb 29, 2008
* "35 Years 4 Trohoi" (collectible edition of the *4 Trohoi* auto magazine), Technical Press, Athens (2004) ISBN 960-88350-0-3

## Εξωτερικοί σύνδεσμοι
* Site with car brochures, including early model Automeccanica Daihatsu Zebra 

Κατηγορία:Πρώην ελληνικές αυτοκινητοβιομηχανίες
Αφροδίσιο Όρος

Το **Αφροδίσιο** είναι βουνό της Πελοποννήσου στα σύνορα μεταξύ των νομών Αχαΐας και Αρκαδίας.

Η υψηλότερη κορυφή του Αφροδίσιου ονομάζεται *Μαύρη Βρύση* και φτάνει στο υψόμετρο των 1.445 μέτρων ενώ βρίσκεται μεταξύ του εγκαταλελειμμένου σήμερα χωριού Δεχουνίου της πρώην Επαρχίας Καλαβρύτων και της Κοντοβάζαινας της πρώην Επαρχίας Γορτυνίας. 

## Ονομασία
Το βουνό οφείλει την ονομασία του στη Ολύμπια Θεά Αφροδίτη, η οποία λατρευόταν στην περιοχή με την προσωνυμία *Ερυκίνη*. Ερείπια ενός ιερού της θεάς βρίσκονται κοντά σε μία από της κορυφές του βουνού, περίπου 4 χιλιόμετρα βορειοανατολικά της Κοντοβάζαινας.

## Λοιπά στοιχεία
Καλύπτεται κυρίως από πουρνάρια και χαμηλή βλάστηση, εκτός από τις βορειοανατολικές πλαγιές του, κοντά στο χωριό Νάσια, όπου εκεί απλώνεται ένα μικρό δάσος αποτελούμενο κυρίως από αιωνόβιες καστανιές, βελανιδιές, και κρανιές, με την ονομασία *Δάσος της Μπαρμπούς*. Στην ίδια περιοχή, περίπου 3 χιλιόμετρα δυτικά της Δάφνης Καλαβρύτων στις παρυφές της *Κορακοφωλιάς*, ανατολικής απόληξης του Αφροδισίου, δεσπόζει το γυναικείο βυζαντινό μοναστήρι της Ευαγγελίστριας, που αποτελεί σημείο αναφοράς και σημαντικό ιστορικό-θρησκευτικό μνημείο της ευρύτερης περιοχής.

## Φωτοθήκη


Αρχείο:Ναός Αφρoδίτης Ερυκίνης-1.jpg|Άποψη του Ναού της Αφροδίτης Ερυκίνης.
Αρχείο:Ναός Αφρoδίτης Ερυκίνης-2.jpg|Άποψη του Ναού της Αφροδίτης Ερυκίνης.
Αρχείο:Ναός Αφρoδίτης Ερυκίνης-3.jpg|Άποψη του Ναού της Αφροδίτης Ερυκίνης.
Αρχείο:Ναός Αφρoδίτης Ερυκίνης-4.jpg|Άποψη του Ναού της Αφροδίτης Ερυκίνης.



## Παραπομπές


## Πηγές
* 
* Γεώργιος Παπανδρέου, ''Ιστορία των Καλαβρύτων'', επιμέλεια: Δημήτρης Σ. Αβραμίδης, Έκδοση της Κοινωφελούς Δημοτικής Επιχείρησης Πολιτιστικής και Κοινωνικής Ανάπτυξης και Ποιότητας Ζωής Δήμου Καλαβρύτων (ΔΕΠΑΠΟΖ), Καλάβρυτα 2011, Δεύτερη Έκδοση, σελ. 18. ISBN 978-960-89356-3-1. (α΄ έκδοση: 1928)

## Εξωτερικοί σύνδεσμοι
* Δάφνη Καλαβρύτων: Ανέπαφη από τον χρόνο. κείμενο-φωτογραφίες: Δημήτρης Καραγεωργίου. ethnos.gr. 07/12/2007. Ανακτήθηκε: 02/10/2016.

Κατηγορία:Βουνά της Αρκαδίας
Κατηγορία:Βουνά της Αχαΐας
Κατηγορία:Δήμος Γορτυνίας
Κατηγορία:Δήμος Καλαβρύτων
Κατηγορία:Αρχαία Αρκαδία
Κατηγορία:Αρκαδική Αζανία
Επίπεδο δικτύου

Το **επίπεδο δικτύου** (*network layer*), ελέγχει τη λειτουργία του υποδικτύου. Ένα βασικό ζήτημα σχεδιασμού είναι ο καθορισμός του τρόπου δρομολόγησης των πακέτων από την προέλευση προς τον προορισμό τους. Τα δρομολόγια μπορεί να βασίζονται σε στατικούς πίνακες, οι οποίοι είναι "προσαρτημένοι" στο δίκτυο και μεταβάλλονται σπάνια ή συχνότερα μπορεί να προσδιορίζονται στην αρχή κάθε ομιλίας-για παράδειγμα, στην αρχή μίας περιόδου εργασίας τερματικού (δηλαδή όταν πραγματοποιείται μία σύνδεση σε κάποιο απομακρυσμένο μηχάνημα). Τέλος, 
μπορεί να είναι εντελώς δυναμικά, δηλαδή να καθορίζονται εκ νέου για κάθε πακέτο, έτσι ώστε να αντανακλούν το τρέχον φορτίο του δικτύου.

Αν υπάρχουν πάρα πολλά πακέτα στο υποδίκτυο την ίδια χρονική στιγμή, θα αρχίσουν να παρεμποδίζουν το ένα το άλλο, δημιουργώντας συμφόρηση. Ο έλεγχος της συμφόρησης αποτελεί επίσης ευθύνη του επιπέδου δικτύου, σε συνδυασμό με τα υψηλότερα επίπεδα που προσαρμόζουν το φορτίο το οποίο τοποθετούν στο δίκτυο. Γενικότερα, η παρεχόμενη ποιότητα υπηρεσιών (καθυστέρηση, χρόνος διέλευσης, παραμόρφωση χρονισμού κ.λπ.) είναι επίσης θέμα του επιπέδου δικτύου.

Όταν ένα πακέτο πρέπει να ταξιδέψει από ένα δίκτυο σε κάποιο άλλο προκειμένου να φτάσει στον προορισμό του, μπορεί να εμφανιστούν πολλά προβλήματα. Η διευθυνσιοδότηση που χρησιμοποιείται από το δεύτερο δίκτυο μπορεί να διαφέρει από εκείνη του πρώτου. Το δεύτερο δίκτυο μπορεί να μη δεχτεί καθόλου το πακέτο, αν αυτό είναι πολύ μεγάλο. Μπορεί ακόμα να διαφέρουν τα πρωτόκολλα και ούτω καθεξής. 
Είναι θέμα του επιπέδου του δικτύου να ξεπεράσει όλα αυτά τα προβλήματα, επιτρέποντας έτσι τη διασύνδεση ετερογενών δικτύων.

Στα δίκτυα εκπομπής το πρόβλημα δρομολόγησης είναι απλό, και έτσι το επίπεδο δικτύου είναι συνήθως υποτυπώδες ή ακόμα και ανύπαρκτο.

Κατηγορία:Πρωτόκολλα του ίντερνετ
United Center

Το **Γιουνάιτεντ Σέντερ** (**United Center**) είναι κλειστό γήπεδο άθλησης που βρίσκεται στη συνοικία Νίαρ Γουέστ Σάιντ του Σικάγο στο Ιλλινόις των ΗΠΑ. Το United Center αποτελεί έδρα της ομάδας καλαθοσφαίρισης των Σικάγο Μπουλς (ΝΒΑ) και της ομάδας χόκεϊ επί πάγου των Σικάγο Μπλάκχοκς (NHL). Το γήπεδο πήρε την ονομασία του από την εταιρική χορηγό της πόλης, τη United Airlines.

Το σχέδιο για την κατασκευή του γηπέδου δημιουργήθηκε από τον τότε ιδιοκτήτη των Μπλάκχοκς, Μπιλ Γουάιρτζ και τον αντίστοιχο ιδιοκτήτη των Μπουλς, Τζέρι Ρέινσντορφ. Προκάτοχός του United Center ήταν το Στάδιο Σικάγο, το αρχικό «Madhouse on Madison», το οποίο κατεδαφίστηκε στις 18 Αυγούστου του 1994. Η πρώτη εκδήλωση στο United Center ήταν το WWF SummerSlam (1994).

Η ανατολική πλευρά του γηπέδου διαθέτει αγάλματα του Μάικλ Τζόρνταν (γνωστό ως «The Spirit»), του Μπόμπι Χαλ και του Σταν Μικίτα, ενώ ένα άγαλμα των Μπλάκχοκς βρίσκεται στα βόρεια της οδού Μάντισον, όπου βρίσκεται το Στάδιο Σικάγο.

## Εικόνες

 United Center, Chicago.JPG|Εξωτερική όψη του γηπέδου
 Chicago Bulls Playoffs 2011.jpg|Άποψη του γηπέδου


## Παραπομπές


## Εξωτερικοί σύνδεσμοι

* 

Κατηγορία:Γήπεδα καλαθοσφαίρισης στις Ηνωμένες Πολιτείες
Κατηγορία:Γήπεδα χόκεϊ επί πάγου στις Ηνωμένες Πολιτείες
The House of Dr. Edwardes

Το ***The House of Dr. Edwardes*** είναι ψυχολογικό - θρίλερ μυθιστόρημα των Τζον Πάλμερ και Χίλαρι Σέιντ Τζορτζ Σόντερς, το οποίο κυκλοφόρησε το 1927. Οι συγγραφείς το υπέγραψαν υπό το ψευδώνυμο *Francis Beeding*. Η πλοκή του μυθιστορήματος, αφορά μία ψυχιατρική κλινική, η οποία περιμένει έναν καινούριο ιατρό, αλλά αλλά, όπως όλα δείχνουν, δεν είναι αυτός που υποστηρίζει ότι είναι. Το μυθιστόρημα έγινε ευρέως γνωστό, όταν οι Άνγκους ΜακΦέιλ και Μπεν Χεκτ το διασκεύασαν, για την ταινία του Άλφρεντ Χίτσκοκ, *[[Νύχτα Αγωνίας]]* (1945).

## Παραπομπές


## Αναφορές
* 

## Εξωτερικοί σύνδεσμοι
* The House of Dr. Edwardes στο Bookmate.com
* The House of Dr. Edwardes στο Overdrive.com
* The House of Dr. Edwardes στο Books.Google

Κατηγορία:Μυθιστορήματα μυστηρίου
Κατηγορία:Βρετανικά μυθιστορήματα
Κατηγορία:Μυθιστορήματα που έγιναν ταινίες
Κονίνγκο

Οι **Κονίνγκο** *(Koningo)*, είναι μια εξαφανισμένη εθνοτική και γλωσσική ομάδα της Τανζανίας, η οποία ζούσε στις πλαγιές του Όρους Μέρου *(Mount Meru)*, στην Περιφέρεια Αρούσα *(Arusha Region)* της Τανζανίας.

Είχαν περιγραφεί ως κοινωνία κυνηγών-συλλεκτών η οποία στα μέσα του 17ου αιώνα, προϋπήρχε των Ουαμέρου *(Wameru)*.

## Δείτε επίσης
* Ουαμέρου

## Παραπομπές


Κατηγορία:Εθνοτικές ομάδες στην Τανζανία
Κατηγορία:Αυτόχθονες κάτοικοι στην Ανατολική Αφρική
Κατηγορία:Αυτόχθονες κάτοικοι της Περιφέρειας Αρούσα
Κατηγορία:Εθνοτικές ομάδες που έχουν εκλείψει